b'\n_START_ARTICLE_\nAkademija Navuki metroojaam\n_START_PARAGRAPH_\nAkademija Navuki metroojaam (vene keeles \xd0\x90\xd0\xba\xd0\xb0\xd0\xb4\xd0\xb5\xd0\xbc\xd0\xb8\xd1\x8f \xd0\xbd\xd0\xb0\xd1\x83\xd0\xba (Akademija nauki metroojaam), valgevene \xd0\x90\xd0\xba\xd0\xb0\xd0\xb4\xd1\x8d\xd0\xbc\xd1\x96\xd1\x8f \xd0\xbd\xd0\xb0\xd0\xb2\xd1\x83\xd0\xba, t\xc3\xb5lkes Teaduste akadeemia metroojaam) on \xc3\xbcks Minski metroo jaamadest Masko\xc5\xadskaja liinil Pier\xc5\xa1amajski rajooni ja Saviecki rajooni piiril._NEWLINE_Jaam avati 26. juunil 1984; see oli \xc3\xbcks Minski metroo algsetest jaamadest._NEWLINE_Jaama perroon on 10 meetri laiune ja 100 meetri pikkune._NEWLINE_Jaam asub Valgevene Teaduste Akadeemia hoone juures, selle \xc3\xbcks v\xc3\xa4ljap\xc3\xa4\xc3\xa4sudest viibki Teaduste Akadeemia maja juurde._NEWLINE_Aastal 2015 oli jaam Minski metroojaamade seas reisijate arvult viies. Seda kasutas p\xc3\xa4evas keskmiselt 40,4 tuhat reisijat._NEWLINE_Jaama on rajatud raudbetoontarinditest. Seda toestavaid sambaid katab hall, seinu aga valge marmor. Jaama p\xc3\xb5rand on kaetud hallide graniitplaatidega, mida l\xc3\xa4bivad labradoriidist ribad.'